L 263/8 Jurnalul Oficial al Uniunii Europene 28.9.2012 REGULAMENTE REGULAMENTUL DELEGAT (UE) NR. 880/2012 AL COMISIEI din 28 iunie 2012 de completare a Regulamentului (CE) nr. 1234/2007 al Consiliului în ceea ce priveşte cooperarea transnațională şi negocierile contractuale ale organizațiilor de producători în sectorul laptelui și al produselor lactate COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolul 126e alineatul (1), întrucât: (1)  Secţiunea IIA a capitolului II din titlul II din partea II a Regulamentului (CE) nr. 1234/2007, introdusă prin Regulamentul (UE) nr. 261/2012 al Parlamentului European şi al Consiliului () cuprinde norme privind organizațiile de producători şi asociaţiile acestora în sectorul laptelui şi al produselor lactate, în special cu privire la recunoaşterea acestora, precum și la negocierile contractuale. Aceste norme trebuie suplimentate în ceea ce priveşte condițiile de recunoaștere a organizațiilor transnaționale de producători și a asociațiilor trans- naționale de organizații de producători recunoscute, pentru a darifica responsabilitatea statelor membre implicate și, respectând în același timp libertatea de stabilire, pentru a asigura faptul că normele aplicabile sunt cele ale statului membru în care se desfăşoară o mare parte din activitățile acestor organizații sau asociații. (2) În plus, este necesar să se stabilească norme referitoare la crearea și condițiile aplicabile asistenței administrative care trebuie oferită în cazul cooperării transnaționale. O astfel de asistenţă trebuie să includă, în special, transferul de informații care să permită statului membru competent să evalueze dacă o organizație de producători sau o asociație de organizații de producători recunoscută respectă condițiile de recunoaştere. Aceste informații sunt necesare pentru a permite statului membru competent să ia măsuri în caz de nerespectare. (3) Trebuie stabilite norme suplimentare privind calcularea volumului laptelui crud care face obiectul negocierilor dintre organizațiile recunoscute de producători și prelu- crători sau colectori de lapte crud. Pentru a ține cont de variabilitatea sezonieră a producției de lapte, calcularea () JO L 299, 16.11.2007, p. 1. () JO L 94, 30.3.2012, p. 38. volumului trebuie să compare volumul de lapte regle- mentat de negociere pentru perioada de livrare cu volumul estimat al producţiei de lapte reprezentativ pentru această perioadă, pentru a se evalua respectarea plafoanelor maxime stabilite în articolul 126c din Regu- lamentul (CE) nr. 1234/2007. ADOPTĂ PREZENTUL REGULAMENT: Articolul 1 Sediul (1) O organizație transnațională de producători îşi stabileşte sediul central în statul membru în care aceasta dispune de un număr important de membri sau un volum semnificativ al producției comercializabile. (2) O asociaţie transnațională de organizații de producători recunoscute, denumită în continuare „asociaţie transnațională”, îşi stabileşte sediul central în statul membru în care dispune de un număr important de organizații asociate sau un volum semnificativ al producției comercializabile. Articolul 2 Responsabilitățile statelor membre (1) Statul membru în care se află sediul organizației trans- naționale de producători sau al asociației transnaționale este responsabil de următoarele: (a) recunoaşterea organizației transnaționale de producători sau a asociației transnaționale în conformitate cu articolul 126a din Regulamentul (CE) nr. 1234/2007 şi îndeplinirea sarcinilor prevăzute în articolul 126a alineatul (4) din regu- lamentul respectiv; (b) stabilirea colaborării administrative necesare cu celelalte state membre în care sunt situate organizațiile membre sau membrii, cu privire la verificarea respectării condițiilor de recunoaştere menționate la articolul 126a din Regula- mentul (CE) nr. 1234/2007; (c) furnizarea, la cererea celorlalte state membre, tuturor infor- mațiilor relevante şi a documentației statelor membre respective în care sunt situaţi membrii sau organizațiile membre.